
VERTINIMO IŠVADA 

	Nr.                (7.4Mr)
Nr.   VP-26-179
Nr.  VP-26-289


[bookmark: _Hlk134107656][bookmark: _Hlk134107696][bookmark: _Hlk134107511]Viešųjų pirkimų tarnyba (toliau – Tarnyba), vadovaudamasi Lietuvos Respublikos viešųjų pirkimų įstatymo (toliau – Įstatymas) 95 straipsnio 1 dalies 2 punktu bei Pirkimų ir koncesijų priežiūros vykdymo tvarkos aprašu, patvirtintu Tarnybos direktoriaus 2023 m. kovo 24 d. įsakymu Nr. 1S-44[footnoteRef:2], atliko Kauno technologijos universiteto (toliau – Perkančioji organizacija) vykdyto viešojo pirkimo ir jo pagrindu sudarytų sutarčių dalinį vertinimą.  [2:   2025 m. kovo 21 d. įsakymo Nr. 1S-41 redakcija.] 


[bookmark: _Hlk193122336]I dalis. Bendra informacija

	Pirkimo* pavadinimas, numeris (jeigu skelbtas), pirkimo paskelbimo (kvietimo pateikti paraišką /pasiūlymą) data/sutarties pavadinimas, data, numeris
	„Darbų pirkimas siekiant sudaryti preliminarią sutartį (SDPR-2025-1)“ (Centrinėje viešųjų pirkimų informacinėje sistemoje skelbtas 2025 m. liepos 21 d., pirkimo Nr. 3715389) (toliau – Pirkimas); 
1) 2025 m. spalio 6 d. Preliminarioji statybos darbų rangos sutartis Nr. SV11-263 (toliau – Preliminarioji sutartis);
2) 2025 m. spalio 27 d. Pagrindinė statybos rangos darbų sutartis Nr. SV11-335 (toliau – Sutartis_1);
3) 2025 m. spalio 27 d. Pagrindinė statybos rangos darbų sutartis Nr. SV11-287 (toliau – Sutartis_2), 
4)  2025 m. gruodžio 16 d. Papildomas susitarimas Nr. SV11-374 prie Sutarties_2 (toliau – Papildomas susitarimas)

	Pirkimo vykdymo/sutarties sudarymo teisinis pagrindas
	Įstatymas (redakcija 2025-02-01 – 2025-09-30,  2025-10-01 – 2026-06-30)

	Pirkimo rūšis pagal vertės ribas ir pirkimo būdas/pirkimo priemonės pavadinimas
	Tarptautinis pirkimas, atviras konkursas

	Planuota pirkimo vertė (nenurodoma, jeigu pirkimas vertinamas iki vokų su pasiūlymais atplėšimo procedūros arba įpareigojama nutraukti pirkimą ir vertė nenurodyta pirkimo dokumentuose)/sutarties kaina Eur be PVM
	Planuota Pirkimo  vertė – 1 652 892,56 Eur be PVM (2 000 000,00 Eur su PVM);
 Preliminarios sutarties kaina – 1 652 892,56  Eur be PVM (2 000 000, 00 Eur su PVM);
 Sutarties_1 kaina – 293 000,00 Eur be PVM (354 530,00 Eur su PVM);
 Sutarties kaina_2 –  446 676,35 Eur be PVM (540 478,38 Eur su PVM);
 Papildomo susitarimo kaina – 7 121,55 Eur be PVM (8 617,08 Eur su PVM)

	Tiekėjo/koncesininko, su kuriuo sudaryta sutartis, pavadinimas, juridinio asmens kodas
	Preliminarioji sutartis sudaryta su tiekėjais: UAB „Verso“ (juridinio asmens kodas 302627983) ir MB „Virmalda“ (juridinio asmens kodas 134906131) 
Sutartis_1, Sutartis_2 ir Papildomas susitarimas sudaryti su MB „Virmalda“ (toliau – Tiekėjas)

	Pirkimo/sutarties vertinimo apimtys/etapas
	Sisteminis dalinis vertinimas dėl Pirkimo, kurio pagrindu sudaryta Preliminarioji sutartis, kvalifikacijos reikalavimų pagrįstumo ir Preliminarios sutarties pagrindu sudarytų pagrindinių sutarčių: Sutartis_1 ir Sutartis_2 (įskaitant Papildomą susitarimą prie Sutarties_2), objekto sąsajumo su Preliminarios sutarties objektu ir tiekėjams keltais kvalifikaciniais reikalavimais.
 / Po Preliminariosios sutarties sudarymo / po Sutarties_1 sudarymo / po Sutarties_2 įvykdymo (įskaitant ir Papildomą susitarimą)

	Jei pirkimas finansuojamas Europos Sąjungos lėšomis – projekto pavadinimas, projektą administruojanti institucija
	-

	Jei dėl pirkimo/sutarties vyksta teismo procesas arba ginčas nagrinėjamas ikiteisminės institucijos, nurodyti ieškinio (skundo) dalyką, bylos šalių pavadinimus, ar taikomos laikinosios apsaugos priemonės, nagrinėjimo stadiją: -


[bookmark: _Hlk194333241]*viešasis pirkimas/pirkimas, atliekamas gynybos ir saugumo srityje/pirkimas, atliekamas vandentvarkos, energetikos, transporto ar pašto paslaugų srities perkančiųjų subjektų/įmonių, veikiančių energetikos srityje, energijos ar kuro, kurių reikia elektros ir šilumos energijai gaminti, pirkimas/koncesija.




II dalis. Vertinimo apimtyje nustatyti pažeidimai

	1.
	Įstatymo 17 straipsnio 1 dalis[footnoteRef:3], 28 straipsnio 2 dalis[footnoteRef:4], 47 straipsnio 1[footnoteRef:5] ir 7 dalys[footnoteRef:6], Tiekėjo kvalifikacijos reikalavimų nustatymo metodikos[footnoteRef:7] (toliau – Kvalifikacijos metodika) 7.3 papunktis[footnoteRef:8].  [3:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų“.]  [4:  „Perkančioji organizacija, nusprendusi tarptautinio pirkimo ar statinio statybos darbų ir statinio projektavimo paslaugų pirkimo objekto neskaidyti į dalis, sprendimo pagrindimą nurodo pirkimo dokumentuose“.]  [5:  „Perkančioji organizacija privalo išsiaiškinti, ar tiekėjas yra kompetentingas, patikimas ir pajėgus įvykdyti pirkimo sąlygas, todėl ji turi teisę skelbime apie pirkimą ar kituose pirkimo dokumentuose nustatyti būtinus kandidatų ar dalyvių kvalifikacijos reikalavimus ir šių reikalavimų atitiktį patvirtinančius dokumentus ar informaciją. Perkančiosios organizacijos nustatyti kandidatų ar dalyvių kvalifikacijos reikalavimai negali dirbtinai riboti konkurencijos, turi būti proporcingi ir susiję su pirkimo objektu, tikslūs ir aiškūs. <...>“.]  [6:  „Tiekėjo kvalifikacijos reikalavimai nustatomi pagal Viešųjų pirkimų tarnybos patvirtintą tiekėjo kvalifikacijos reikalavimų nustatymo metodiką“.]  [7:  Patvirtinta Tarnybos direktoriaus 2017 m. birželio 29 d. įsakymu Nr. 1S-105 (redakcija nuo 2022 m. balandžio 1 d.).]  [8:  „<...> pirkimo vykdytojo nustatyti tiekėjų kvalifikacijos reikalavimai negali dirbtinai riboti konkurencijos, turi būti proporcingi ir susiję su pirkimo objektu“.] 


	Pirkimą vykdė Perkančiosios organizacijos rektoriaus 2025 m. balandžio 15 d. įsakymu Nr. A-136 sudaryta Perkančiosios organizacijos viešųjų pirkimų komisija. Pirkimo sąlygos patvirtintos Pirkimo komisijos posėdžio 2025 m. liepos 17 d. protokolu Nr. 1661. Pirkimo pagrindu sudaryta Preliminarioji sutartis, Preliminariosios sutarties pagrindu, buvo sudarytos Sutartis_1 bei Sutartis_2, Papildomas susitarimas prie Sutarties_2). 
 
Dėl Pirkime nustatytų kvalifikacijos reikalavimų pagrįstumo

Pirkimo sąlygų 4 priedo „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ 1 punkte buvo nustatyti kvalifikacijos reikalavimai tiekėjams:
1 kvalifikacijos reikalavimas: „<...> Tiekėjas toje srityje, kurioje vykdys veiklą, turi turėti teisę būti statinio statybos rangovu. Statinių kategorija – ypatingieji statiniai. Pastato tipas: gyvenamieji ir negyvenamieji pastatai. Pastato paskirties grupė - įvairių socialinių grupių; visuomeninės paskirties.
Pastato paskirtis (pogrupis) – įvairių socialinių grupių, mokslo.
Statybos darbų sritys:
1.1.1. bendrieji statybos darbai[footnoteRef:9]  [9:  Žemės darbai; statybinių konstrukcijų statyba ir montavimas; hidroizoliacija, stogų įrengimas; apdailos darbai, kiti panašaus profilio darbai.] 

1.1.2. specialieji statybos darbai:
1.1.2.1. mechanikos darbai[footnoteRef:10].  [10:  Statinio vandentiekio ir nuotekų šalinimo inžinerinių sistemų įrengimas; šilumos gamybos įrenginių montavimas; statinio šildymo, vėdinimo ir oro kondicionavimo inžinerinių sistemų įrengimas; statinio dujų inžinerinių sistemų įrengimas; statinių vidaus gaisrinio vandentiekio sistemų įrengimas, stacionariųjų gaisrų gesinimo sistemų įrengimas,  dūmų ir šilumos valdymo sistemų įrengimas; kiti panašūs darbai.] 

1.1.2.2. elektrotechnikos darbai[footnoteRef:11]; [11:  Statinio elektros inžinerinių sistemų įrengimas; procesų valdymo ir automatizavimo sistemų įrengimas; statinio nuotolinio ryšio (telekomunikacijų) inžinerinių sistemų įrengimas; statinio apsauginės signalizacijos, gaisrinės saugos inžinerinių sistemų įrengimas.] 

2 kvalifikacijos reikalavimas: „Tiekėjas turi turėti šiuos kvalifikuotus specialistus:
ne mažiau kaip vieną kvalifikuotą ypatingojo statinio statybos vadovą, turintį teisę eiti statinio statybos vadovo pareigas: Pastato tipas: gyvenamieji ir negyvenamieji pastatai. 
Pastato paskirties grupė – įvairių socialinių grupių; visuomeninės paskirties.
Pastato paskirtis (pogrupis) – įvairių socialinių grupių; mokslo,
- ne mažiau kaip vieną ypatingojo statinio specialiųjų statybos darbų vadovą, turintį teisę eiti specialiųjų statybos darbų vadovo pareigas:
Pastato tipas: gyvenamieji ir negyvenamieji pastatai. 
Pastato paskirties grupė - įvairių socialinių grupių; visuomeninės paskirties.
Pastato paskirtis (pogrupis) - įvairių socialinių grupių; mokslo,
- kurio atestatas atitinka 1.1.2.1. punkte nurodytas darbo sritis;
- kurio atestatas atitinka 1.1.2.2. punkte nurodytas darbo sritis
Perkančioji organizacija nereikalauja, kad vienas asmuo turėtų teisę eiti specialiųjų statybos darbų vadovo pareigas visose nurodytose darbų srityse. Tiekėjas turi užtikrinti, kad teisę eiti specialiųjų statybos darbų vadovo pareigas visose nurodytose darbų srityse turėtų visi tiekėjo siūlomi specialistai bendrai“. 
3 kvalifikacijos reikalavimas: „Tiekėjas per paskutinius 5 metus iki pasiūlymo pateikimo termino pabaigos arba per laiką nuo įregistravimo dienos (jeigu tiekėjas vykdė veiklą trumpiau nei 5 metus) pagal vieną ar daugiau sutarčių yra atlikęs naujos statybos ir (arba) remonto ir (arba) rekonstravimo darbus, kurių vertė ne mažesnė kaip 1 400 000 Eur be PVM“;
4 kvalifikacijos reikalavimas: „Tiekėjas taiko aplinkos apsaugos vadybos sistemos reikalavimus (sertifikavimo sritis: statybos veikla: bendrieji statybos darbai ir specialieji statybos darbai, apimantys mechanikos ir elektrotechnikos darbus) ir pagal standartą LST EN ISO 14001 arba EMAS ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais“.
Pirkimo sąlygų 2.1 punkte apibrėžtas Pirkimo objektas, t. y. „Pirkimo objektas: statybos, rekonstrukcijos ir remonto darbai (toliau – Darbai) statiniuose, išvardintuose techninių specifikacijų 1 priede. <...> Darbai bus perkami pagal KTU poreikį atnaujinant varžymąsi tarp atrinktų rangovų pirkimo sąlygose bei preliminarioje sutartyje nustatyta tvarka bei sąlygomis ir pateikiant rangovams darbų aprašą arba projektą. Statinių kategorija – ypatingi ir neypatingi statiniai. Bendra numatoma maksimali pirkimo vertė – 2 000 000 Eur (du milijonai eurų, 00 ct) be PVM per visą Preliminariosios sutarties galiojimo trukmę“.
Pirkimo sąlygų 2.3 punkte nurodytos Pirkimo neskaidymo į dalis priežastys: „2.3. Pirkimo objektas neskaidomas į dalis. Pirkimo apimtys, reikalavimai ir techninė specifikacija apibrėžti  pirkimo sąlygų 2 priede „Techninė specifikacija“. 2.3.1. Neskaidymas leidžia užtikrinti rangos darbų technologinį vientisumą, atsakomybės aiškumą, efektyvų pirkimo proceso valdymą ir nesumažina konkurencijos. Darbai susiję tuo pačiu funkciniu tikslu, vykdomi per ribotą laikotarpį ir turi būti užtikrintas bendras rezultatas“.
Įstatymo 28 straipsnio 1 dalyje nustatyta, kad: „Perkančioji organizacija, siekdama didinti tiekėjų konkurenciją ir atsižvelgdama į smulkiojo ir vidutinio verslo subjektų galimybes įvykdyti pirkimo sutartį, priima sprendimą dėl pirkimo objekto skaidymo į dalis, dėl kiekvienos iš jų numatoma sudaryti atskirą pirkimo sutartį, apibrėžiant šių dalių apimtį ir dalyką“. 
Tarnyba kreipėsi[footnoteRef:12] į Perkančiąją organizacija, prašydama paaiškinti, „<...> kodėl Pirkimo objektas nebuvo suskaidytas į dalis, atsižvelgiant į tai, kad Pirkimo objektą sudaro skirtingų kategorijų statiniai, t. y. neypatingi statiniai ir ypatingi statiniai bei į statinio statybos rūšį[footnoteRef:13], pvz. ypatingo statinio paprastasis remontas, kuriems taikomi skirtingi kvalifikaciniai reikalavimai“. [12:  Tarnybos 2026 m. balandžio 21 d. raštas Nr. 4S-593 ir 2026 m. birželio 5 d. raštas Nr. 4S-787.]  [13:  Statybos techninį reglamento STR 1.01.08:2002 „Statinio statybos rūšys“, patvirtinto Lietuvos Respublikos aplinkos ministro 2002 m. gruodžio 5 d. įsakymu Nr. 622 7 punkte nurodytos statinių rūšys, t. y. “ <..> 7.2. statinio rekonstravimas; 7.3. statinio remontas: 7.3.1. statinio kapitalinis remontas; 7.3.2. statinio paprastasis remontas <..>”.] 

Perkančioji organizacija, atsakydama į Tarnybos prašymą, pirmame rašte[footnoteRef:14] nurodė: „Perkančioji organizacija atsako, kad pirkimo objektas neskaidomas į dalis, kadangi darbai, kur pagrindinis objektas ypatingas ir tik su juo susiję papildomi objektai neypatingi, bus atliekami vieningoje statybvietėje pagal vieną projektą ar aprašą. Statybvietė gali būti perduota tik vienam rangovui. Tik vienas rangovas gali būti visiškai atsakingas už visų darbų atlikimą, jų tarpusavio suderinamumą, kokybę, terminą ir galutinį rezultatą. Taip pat Perkančioji organizacija pažymi, kad darbų išskaidymas į atskiras dalis sudarytų prielaidas koordinavimo sunkumams, darbų dubliavimuisi ar neapibrėžtai atsakomybei tarp rangovų. Projektui, apimančiam kelis rangovus, reikalinga itin efektyvi koordinacija ir papildomi valdymo ištekliai. Taip pat garantiniu laikotarpiu atsiradus defektams, būtų sudėtinga aiškiai nustatyti, kuris rangovas yra už juos atsakingas, ypač kai defektų šalinimas susijęs su kitų rangovų atliktais darbais. Tokiu atveju kyla rizika, kad defektai nebus šalinami operatyviai, o atsakomybės išskaidymas tarp rangovų trukdytų užtikrinti sklandų garantinių įsipareigojimų vykdymą.  [14:  Perkančiosios organizacijos 2026 m. balandžio 28 d. raštas Nr. VP-26-179.] 

Pirkimo objektas nebuvo skaidytas pagal pirkimo rūšį, pvz., ypatingo statinio paprastasis remontas, nes nors teisės aktai numato, kad tam tikrus apdailos darbus ypatinguose statiniuose gali atlikti ir neatestuoti rangovai, šiuo atveju paprastojo remonto darbų apimtis apims ir inžinerinių sistemų įrengimą, t. y. vėdinimo bei oro kondicionavimo sistemas, elektros ir silpnųjų srovių sistemų diegimą ar remontą. Atsižvelgiant į tai, darbai kvalifikuojami kaip statybos darbai, kuriuos ypatinguose statiniuose turi teisę vykdyti tik atestuoti rangovai, todėl šiuo atveju paprastojo remonto darbams bus būtinas ypatingo statinio rangovo atestatas. Visi perkami darbai apims ne tik apdailos darbus, bet ir inžinierinių sistemų atnaujinimą“.
Antrame rašte[footnoteRef:15] Perkančioji organizacija nurodė: „Perkančioji organizacija paaiškina, kad pirkimo objektas (pagal sutartis Nr. SV11-335 ir Nr. SV11-287) nėra skaidomas į dalis pagal statinių kategorijas, nes abu objektai priskiriami ypatingiems statiniams ir vienai statybos rūšiai - ypatingo statinio paprastasis remontas. Objekte numatyta pastato inžinierinių sistemų remonto darbai, tokie kaip: patalpų elektros, gaisrinės ir apsauginės signalizacijų atnaujinimo darbai, jas integruojant į esamas pastato inžinerines sistemas; vėdinimo sistemų pakeitimas, kurių metu buvo įrengtos angos pastato konstrukcijose; lifto pakeitimas. Bei apdailos darbai reikalingi inžinerinių sistemų užtaisymui ir integravimui į pastatą. Šiuos darbus gali vykdyti tik atestuota dirbti ypatinguose statiniuose galinti įmonė, turinti atestuotus atitinkamų sričių specialistus. Taip pat Pirkimo objektas negali būti skaidomas į dalis, nes darbai atliekami vieningoje statybvietėje pagal vieną aprašą. Statybvietė gali būti perduota tik vienam rangovui. Tik vienas rangovas gali būti visiškai atsakingas už visų darbų atlikimą, jų tarpusavio suderinamumą, kokybę, terminą ir galutinį rezultatą. Taip pat Perkančioji organizacija pažymi, kad darbų išskaidymas į atskiras dalis sudarytų prielaidas koordinavimo sunkumams, darbų dubliavimuisi ar neapibrėžtai atsakomybei tarp rangovų. Projektui, apimančiam kelis rangovus, reikalinga itin efektyvi koordinacija ir papildomi valdymo ištekliai. Taip pat garantiniu laikotarpiu atsiradus defektams, būtų sudėtinga aiškiai nustatyti, kuris rangovas yra už juos atsakingas, ypač kai defektų šalinimas susijęs su kitų rangovų atliktais darbais. Tokiu atveju kyla rizika, kad defektai nebus šalinami operatyviai, o atsakomybės išskaidymas tarp rangovų trukdytų užtikrinti sklandų garantinių įsipareigojimų vykdymą“. [15:  Perkančiosios organizacijos 2026 m. birželio 11 d. raštas Nr. VP-26-289.] 

Tarnyba nustatė, kad Pirkimo objektą sudaro skirtingų kategorijų statiniai, t. y. neypatingieji statiniai ir ypatingieji statiniai. Be to, Pirkimu bus įsigyjami statybos, rekonstrukcijos ir remonto darbai (Pirkimo sąlygų 2.1 papunktis). 
Statybos techninio reglamento STR 1.01.08:2002 „Statinio statybos rūšys“, patvirtinto Lietuvos Respublikos aplinkos ministro 2002 m. gruodžio 5 d. įsakymu Nr. 622, 7 punkte nurodytos statinių rūšys, t. y. „7.1. naujo statinio statyba; 7.2. statinio rekonstravimas; 7.3. statinio remontas: 7.3.1. statinio kapitalinis remontas; 7.3.2. statinio paprastasis remontas <...>”.
Lietuvos Respublikos Statybos įstatymo[footnoteRef:16] 18 straipsnio 2 dalyje nustatyta, kad: „Būti ypatingųjų statinių statybos rangovu turi teisę šio straipsnio 1 dalies 1 ir 2 punktuose nurodyti atestuoti juridiniai asmenys ir kitos užsienio organizacijos, juridinio asmens ar kitos užsienio organizacijos padaliniai. Šio straipsnio 1 dalies 2 punkte nurodyti Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, juridiniai asmenys ar kitos užsienio organizacijos, juridinio asmens ar kitos užsienio organizacijos padaliniai turi teisę būti ypatingųjų statinių statybos rangovais, pripažinus jų kilmės valstybėje turimą teisę užsiimti analogiškų statinių statybos veikla. Šis reikalavimas netaikomas ypatingųjų statinių paprastojo remonto atveju“.  [16:  Redakcija nuo 2025-07-01 iki 2025-10-31.] 

Pažymėtina, kad Įstatymo 47 straipsnio 7 dalies nuostatos įpareigoja kvalifikacijos reikalavimus tiekėjams nustatyti vadovaujantis Kvalifikacijos metodika. Įstatymo 47 straipsnio 1 dalyje ir Kvalifikacijos metodikos 7.3 papunktyje nustatyta, kad: „<...> pirkimo vykdytojo nustatyti tiekėjų kvalifikacijos reikalavimai negali dirbtinai riboti konkurencijos, turi būti proporcingi ir susiję su pirkimo objektu“.
Tarnybos vertinimu, kvalifikacijos reikalavimų nustatymu Perkančioji organizacija siekia įsitikinti, kad tiekėjas turi numatomos sudaryti sutarties vykdymui būtiną kvalifikaciją, o skirtingų kategorijų statiniams (neypatingieji ir ypatingieji statiniai) bei statinių paprastojo remonto atveju tiekėjams turėtų būti keliami skirtingi kvalifikacijos reikalavimai, o tai reiškia, kad Pirkimo objektas turėtų būti išskaidytas į dalis, pvz. išskiriant atskiras pirkimo objekto dalis ypatingiesiems ir neypatingiesiems statiniams, taip pat išskiriant atskirą statybos rūšį – paprastąjį remontą.
Pažymėtina, kad atskirų pirkimo objektų sujungimas į vieną turi būti racionaliai pagrįstas, ypač atsižvelgiant į aplinkybę, kad atskirų pirkimo objektų sujungimas į vieną lemia mažesnį dalyvių skaičių, nei jis būtų šiuos pirkimo objektus išskaidžius. Atsižvelgiant į LAT praktiką[footnoteRef:17], „<...> atskirų (savarankiškų) pirkimo objektų sujungimas turi būti pagrįstas svarbiomis priežastimis ir būti vienintele priemone perkančiajai organizacijai pasiekti užsibrėžtų tikslų <...> perkančiajai organizacijai nepateikus aiškaus ir įtikinamo pagrindimo naudotis išimtine teise sujungti kelis pirkimo objektus į vieną, yra teisinis pagrindas pripažinti, jog ginčijamos viešojo pirkimo sąlygos pažeidė viešųjų pirkimų skaidrumo, lygiateisiškumo ir proporcingumo principus <...>, todėl pripažintinos neteisėtomis <...>“. [17:  LAT nutartis 2017 m. liepos 12 d. civilinė byloje Nr. e3K-3-322-916/2017.] 

Pažymėtina, kad Perkančioji organizacija privalo Pirkimo objekto neskaidymo į dalis priežastis objektyviai pagrįsti, o netinkamas, neišsamus, deklaratyvus nurodymas Pirkimo dokumentuose gali lemti tai, kad Perkančioji organizacija bus laikoma neįvykdžiusia pagrindimo pareigos.
Tarnybos vertinimu, Perkančiosios organizacijos argumentas, kad Pirkimo objektu apibrėžti darbai bus įsigyjami pagal vieną projektą ar aprašą bei atliekami vienoje statybvietėje yra nepagrįsti, kadangi Pirkimo objektą[footnoteRef:18] sudaro tarpusavyje nesusiję objektai, esantys skirtingose Kauno miesto vietose / gatvėse, pvz.: pastatas – bendrabutis, esantis adresu: A. Purėno g. 18, Kaunas ir pastatas – mokslinio tyrimo įstaiga, esantis adresu: Tunelio g. 60, Kaunas. [18:  Pirkimo sąlygų 2 priedo „Techninė specifikacija“ 1 priedas.] 

[image: ]
Pažymėtina, kad Perkančioji organizacija neįsigyja visų Pirkimo objektų apibrėžtų darbų viena sutartimi kaip vientisą rezultatą. Perkančioji organizacija, rangos darbus įsigys pagal poreikį. Tai reiškia, kad  kiekvienas konkretus užsakymas bus atskiras, t. y. nebus rengiamas vientisas projektas / aprašas visam Pirkimo objektui. Darytina išvada, kad faktiškai technologinis vientisumas egzistuoja konkrečios pagrindinės sutarties apimtyje, o ne viso Pirkimo mastu.
Tarnyba pažymi, kad Pirkimo objektas iš esmės heterogeniškas: perkami darbai apima pastatus (bendrabučiai, laboratorijos), inžinerinius tinklus, kiemo statinius. 
Tarnybos vertinimu, nagrinėjamu atveju Perkančioji organizacija nepateikė pakankamų argumentų, kodėl visam Pirkimo objektui taikomi vienodi kvalifikacijos reikalavimai (įskaitant reikalavimą tiekėjui turėti teisę vykdyti ypatingųjų statinių statybos darbus) ir kad jie yra proporcingi visų darbų atvejais, įskaitant darbus neypatinguosiuose statiniuose. Dėl to darytina išvada, kad nustatyti kvalifikacijos reikalavimai vertintini, kaip viršijantys būtinumą atskiros Pirkimo objekto dalies mastu (pvz. neypatingieji statiniai, paprastasis remontas) ir nepagrįstai riboja konkurenciją. Tokiais Perkančiosios organizacijos veiksmais yra dirbtinai apribojama galimybė smulkiojo ir vidutinio verslo tiekėjams dalyvauti Pirkime. 
Apibendrinant išdėstytą, Tarnyba konstatuoja, kad Perkančioji organizacija nepagrindė sprendimo neskaidyti Pirkimo objekto į atskiras dalis ir tokiu būdu pažeidė Įstatymo 17 straipsnio 1 dalyje įtvirtintus skaidrumo, lygiateisiškumo ir proporcingumo principus bei 28 straipsnio 2 dalį, o Pirkimo sąlygose nustačiusi neproporcingus ir dirbtinai tiekėjų konkurenciją ribojančius kvalifikacijos reikalavimus, t. y. kad neypatingųjų statinių kategorijai priklausančiuose statiniuose atliekant statybos rangos darbus, pvz. sandėliuose[footnoteRef:19], esančiuose adresu: Prancūzų g. 145, Kaunas, tiekėjas turėtų teisę būti ypatingojo statinio statybos rangovu, taip pat turėtų ne mažiau kaip vieną kvalifikuotą ypatingojo statinio statybos vadovą bei ne mažiau kaip vieną ypatingojo statinio specialiųjų statybos darbų vadovą (1 kvalifikacinis reikalavimas ir 2 kvalifikacinis reikalavimas), pažeidė Įstatymo 17 straipsnio 1 dalyje įtvirtintus lygiateisiškumo ir proporcingumo principus bei Įstatymo 47 straipsnio 1 ir 7 dalių, Kvalifikacijos metodikos 7.3 papunkčio reikalavimus. [19:  
] 


Dėl Sutarties_1 ir Sutarties_2 (įskaitant Papildomą susitarimą prie Sutarties_2), objekto sąsajumo su Preliminarios sutarties objektu ir tiekėjams keltais kvalifikacijos reikalavimais

Pirkimo sąlygų 2 priedo „Techninė specifikacija“ 1 priede bei Preliminariosios sutarties 2 priedo „Techninė specifikacija“ 1 priede yra pateiktas Perkančiosios organizacijos valdomų statinių sąrašas, kurių tarpe yra šie statiniai:
	Pavadinimas
	Adresas
	Turto pavadinimas
	Unikalus daikto Nr.
	Grupė/paskirtis
	Pažymėjimas plane

	XII rūmai
	Studentų g. 56
	Pastatas – Mokomasis - laboratorinis korpusas Kaunas, Studentų g. 56
	1998-3003-9017
	Visuomeniniai/Mokslo
	1C5b

	XII rūmai
	Studentų g. 56
	Pastatas – Srovinių auditorijų blokas Kaunas, Studentų g. 56
	1998-3003-9028
	Visuomeniniai/Mokslo
	2C1p

	3 bendrabutis
	Studentų g. 69
	Pastatas – Bendrabutis Kaunas, Studentų g. 69 
	1996-6010-4010
	Įvairių socialinių grupių/įvairių socialinių grupių
	1N5p (buvęs 1A5p)


Vertinimo metu nustatyta, kad Sutarties_1 ir Sutarties_2 objektai yra susiję su Preliminarios sutarties objektu (Preliminariosios sutarties 2 priedo „Techninė specifikacija“ 1 priedas), kadangi pirmiau nurodytos lentelės 1 ir 2 eilutėse esantys statiniai yra Sutarties_1 objektas[footnoteRef:20], o 3 eilutėje esantis statinys yra Sutarties_2 objektas[footnoteRef:21]. [20:  Sutarties_1 1.3 punkte nustatyta: „Darbų objektas – dėl holo patalpų remonto ir lifto pakeitimo darbų Studentų g. 56, Kauno m., Kauno m. sav.“.]  [21:  Sutarties_2 1.3 punkte nustatyta: „Darbų objektas – dėl 5 aukšto patalpų remonto darbų, Studentų g. 69, Kauno m. Kauno miesto savivaldybė“.] 

Pažymėtina, kad Sutartimi_1 įsigyti darbai buvo vykdomi pagal 2025 m. spalio 31 d. parengtą UAB „Coreco projektai“ projektą, kuriame nurodyta, kad bus atliekami paprastojo remonto darbai[footnoteRef:22], o Sutartimi_2 įsigyti darbai buvo vykdomi pagal 2024 m. Perkančiosios organizacijos parengtą paprastojo remonto darbų aprašą[footnoteRef:23]. [22:  
]  [23:  ] 

Pažymėtina, kad reikalavimas tiekėjui būti ypatingųjų statinių statybos rangovu, kai įsigyjami paprastojo remonto darbai (Lietuvos Respublikos Statybos įstatymo 18 straipsnio 2 dalis) yra nepagrįstas ir neproporcingas, o tai reiškia, kad Sutartimi_1 ir Sutartimi_2 įsigytiems darbams 1 kvalifikacinis reikalavimas nėra proporcingas šių sutarčių pirkimo objektams bei dirbtinai riboja tiekėjų konkurenciją. 
Tarnyba pažymi, kad Perkančioji organizacija Pirkime kvalifikacinius reikalavimus nustatė atsižvelgdama į sudėtingiausią Pirkimo objekto dalį (ypatingųjų statinių darbai), tačiau toks principas nepagrįstai taikytas visam Pirkimo objektui, įskaitant darbus neypatinguosiuose statiniuose. Tarnybos vertinimu, net ir neskaidant Pirkimo objekto į atskiras dalis, Perkančioji organizacija turėjo galimybę diferencijuoti perkamus darbus pagal atskiras kategorijas (grupes), t. y. pagal jų pobūdį, sudėtingumą ar statinių kategoriją ir nustatyti skirtingus kvalifikacijos reikalavimus atitinkamoms darbų kategorijoms (grupėms). Toks sprendimas būtų leidęs užtikrinti proporcingumo principo laikymąsi ir neapriboti tiekėjų, galinčių vykdyti tik dalį Pirkimo objekto darbų. 
Nagrinėjamu atveju Perkančioji organizacija tokios galimybės neįvertino bei nepagrindė, kodėl visam Pirkimo objektui taikyti vienodi (pritaikyti sudėtingiausiems darbams) kvalifikacijos reikalavimai ir kad jie yra būtini.
Atsižvelgiant į pirmiau išdėstytą, darytina išvada, kad Perkančioji organizacija pažeidė Įstatymo 17 straipsnio 1 dalyje įtvirtintus lygiateisiškumo ir proporcingumo principus bei Įstatymo 47 straipsnio 1 ir 7 dalių, Kvalifikacijos metodikos 7.3 papunkčio reikalavimus.



III dalis. Kiti nustatyti pažeidimai

	[bookmark: _Hlk356651]1.
	Įstatymo 17 straipsnio 1 dalis[footnoteRef:24]  [24:  „Perkančioji organizacija užtikrina, kad vykdant pirkimą būtų laikomasi lygiateisiškumo, nediskriminavimo, abipusio pripažinimo, proporcingumo, skaidrumo principų“.] 


	Pirkimas CVP IS buvo paskelbtas[footnoteRef:25] 2025 m. liepos 21 d., o Pirkimo paraiška[footnoteRef:26] parengta 2025 m. spalio 2 d. Taigi, Pirkimo procedūros buvo pradėtos anksčiau, nei buvo dokumentuotas ir patvirtintas Pirkimo poreikis. Pirkimo paraiška laikytina esminiu vidaus dokumentu, kuriuo pagrindžiamas pirkimo poreikis, nustatomi pagrindiniai pirkimo parametrai ir inicijuojamos pirkimo procedūros. Todėl jos parengimas yra būtina prielaida teisėtam pirkimo procedūrų pradėjimui. Įvertinus nustatytas aplinkybes, darytina išvada, kad Perkančioji organizacija nesilaikė pirkimų planavimo ir organizavimo nuoseklumo, kadangi Pirkimo procedūros buvo pradėtos nesant tinkamai suformuoto ir patvirtinto Pirkimo pagrindo. [25:  ]  [26:  ] 

Tokie Perkančiosios organizacijos veiksmai pažeidžia Įstatymo 17 straipsnio 1dalyje įtvirtintą skaidrumo principą. Be to, jie laikytini neatitinkančiais Perkančiosios organizacijos vidaus teisės aktų, reglamentuojančių viešųjų pirkimų organizavimą ir vykdymą[footnoteRef:27]. [27:  Viešųjų pirkimų organizavimo ir vidaus kontrolės taisyklių, patvirtintų Perkančiosios organizacijos rektoriaus 2023 m. balandžio 21 d. įsakymu Nr. A-151, 36 punkte nustatyta: „Pirkimo iniciatorius ir (ar) Pirkimo organizatorius (vykdytojas), prieš inicijuodamas konkretaus pirkimo procedūras, jei tikslinga, pakartotinai atlieka rinkos tyrimą, reikalingą pirkimo sutarties vertei nustatyti, atsižvelgia į informaciją apie anksčiau vykdytus analogiškus ar panašius
pirkimus, sutarčių įgyvendinimą ir pirkimų valdymo sistemoje užpildo Paraišką“, 39 punkte nustatyta, kad „Patvirtinta pirkimo Paraiška perduodama vykdyti Pirkimo organizatoriui (vykdytojui) arba Komisijai“.] 




IV dalis. Sprendimas

	Tarnyba, atsižvelgdama į Pirkimo vertinimo išvados II dalyje konstatuotus Įstatymo pažeidimus, vadovaudamasi teisingumo ir protingumo kriterijais, rekomenduoja Perkančiajai organizacijai nutraukti Preliminariąją sutartį bei Sutartį_1[footnoteRef:28] ir, esant poreikiui, organizuoti naują pirkimą. Taip pat, atsižvelgiant į tai, kad Sutartis_1 nėra pabaigta laiku ir Tiekėjui yra skaičiuojami delspinigiai, Tarnyba rekomenduoja spręsti dėl Tiekėjo įtraukimo į Nepatikimų tiekėjų sąrašą[footnoteRef:29]. [28:  Perkančioji organizacija 2026 m. birželio 11 d. rašte Nr. VP-26-289 nurodo, kad „<...> Holo patalpų remonto ir lifto pakeitimo darbai Studentų g. 56, Kaune: Sutartis SV11-335, Susitarimai SV11-79 ir SV11-31. Darbų pabaiga 2026-05-06. Darbai nebaigti - nesumontuotas liftas. Rangovui skaičiuojami delspinigiai. Perkančioji organizacija pateikia sutarties dokumentus, atliktų darbų aktus, mokėjimų pavedimus“.]  [29:  Pažymėtina, kad nutraukus pirkimo sutartį dėl tiekėjo padaryto esminio pirkimo sutarties pažeidimo, tiekėjo įtraukimas į Nepatikimų tiekėjų sąrašą į perkančiosios organizacijos pareiga, o ne teisė.  Žr. Sutarties 11.5 p.] 

Taip pat, atsižvelgdama į tai, kad Sutartis_2 (įskaitant Papildomą susitarimą[footnoteRef:30] prie Sutarties_2) yra įvykdyta[footnoteRef:31], Tarnyba tik konstatuoja šios vertinimo išvados II dalyje kvalifikuotus pažeidimus.  [30:  Tarnyba, įvertinusi Papildomą susitarimą, kuris sudarytas atsižvelgiant į tai, kad Perkančiosios organizacijos, Tiekėjo ir projektuotojo atstovo architekto L. S. sprendimų buvo pakeistas projektuotojo UAB „Coreco projektai“ 2025 m. spalio 31 d. parengto projekto sprendinys ir priimtas sprendimas įrengti pakabinamas gipskartonio plokštes koridoriuje - Patalpoje Nr. 01 ir bendroje erdvėje - Patalpoje Nr. 12., vertė – 8 617,08 EUR be PVM (2025 m. gruodžio 1 d. Darbų pakeitimo aktas Nr. 1), Įstatymo pažeidimų nenustatė.]  [31:  Perkančioji organizacija 2026 m. birželio 11 d. rašte Nr. VP-26-289 nurodo, kad „Penkto aukšto patalpų remonto darbai Studentų g. 69, Kaune: Sutartis Nr. SV11-287, Susitarimas SV11-374. Darbų pabaiga 2026-02-06. Darbai pabaigti. Perkančioji organizacija pateikia sutarties dokumentus, atliktų darbų aktus, darbų perdavimo – priėmimo aktus, mokėjimų pavedimus“.] 

Prašome ne vėliau kaip per 10 darbo dienų nuo šios išvados gavimo dienos raštu informuoti Tarnybą apie priimtus sprendimus dėl Tarnybos rekomendacijų vykdymo ir pateikti tai pagrindžiančius dokumentus.             



Pastabos
	           Tarnyba pastebi, kad Pirkimo paraiška turi įforminimo trūkumų, kadangi Pirkimo paraiškoje nurodyta, jog buvo vykdyta rinkos konsultacija, tačiau joje nėra nurodytų rinkos konsultaciją suteikusių tiekėjų[footnoteRef:32]. [32:  ] 





Direktorius                                                                                                                              Darius Vedrickas

